
CORYZALIA dengtos tabletės

Homeopatinis vaistinis preparatas

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.
Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.
· Neišmeskite šio lapelio, nes vėl gali prireikti jį perskaityti.
· Jeigu norite sužinoti daugiau arba pasitarti, kreipkitės į vaistininką.
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką.
· Jeigu per 7 dienas Jūsų savijauta nepagerėjo arba net pablogėjo, kreipkitės į gydytoją.


Apie ką rašoma šiame lapelyje?

1.	Kas yra CORYZALIA ir kam jis vartojamas
2.	Kas žinotina prieš vartojant CORYZALIA
3.	Kaip vartoti CORYZALIA
4.	Galimas šalutinis poveikis 
5.	Kaip laikyti CORYZALIA
6.	Pakuotės turinys ir kita informacija


1.	Kas yra CORYZALIA ir kam jis vartojamas

Peršalimo ir slogos simptomų lengvinimas.
Indikacijos pagrįstos tik homeopatijos principais.


2.	Kas žinotina prieš vartojant CORYZALIA

CORYZALIA vartoti negalima:
-	jeigu yra alergija veikliosioms arba bet kuriai pagalbinei šio vaisto medžiagai (jos išvardytos 6 skyriuje).

Įspėjimai ir atsargumo priemonės
Pasitarkite su gydytoju arba vaistininku, prieš pradėdami vartoti CORYZALIA.

Kiti vaistai ir CORYZALIA
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia arba planuojate pastoti, tai prieš vartodama šį vaistą pasitarkite su gydytoju arba vaistininku.

CORYZALIA sudėtyje yra sacharozės
Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.


3.	Kaip vartoti CORYZALIA

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Vartoti per burną.
Suaugusiesiems ir vaikams nuo 6 metų: rekomenduojama vienkartinė dozė yra 1 tabletė, ji geriama 6–8 kartus per parą. Vos tik simptomai palengvėja, reikia didinti intervalą tarp dozių vartojimo, o kai simptomai išnyksta, šio vaistinio preparato vartojimą reikia nutraukti
Gydymo trukmė – ne ilgesnė kaip viena savaitė.

Ką daryti pavartojus per didelę CORYZALIA dozę?
Pasikonsultuokite su gydytoju arba vaistininku.

Pamiršus pavartoti CORYZALIA
Negalima vartoti dvigubos dozės norint kompensuoti praleistą dozę.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti tiesiogiai, užpildę interneto svetainėje www.vvkt.lt esančią formą, paštu Valstybinei vaistų kontrolės tarnybai prie Lietuvos Respublikos sveikatos apsaugos ministerijos, Žirmūnų g. 139A, LT 09120 Vilnius, tel: 8 800 73568, faksu 8 800 20131 arba el. paštu NepageidaujamaR@vvkt.lt. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti CORYZALIA

Šį vaistą laikykite vaikams nepastebimoje ir nepasiekiamoje vietoje.

Šiam vaistui specialių laikymo sąlygų nereikia.

Ant dėžutės ir lizdinės plokštelės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

CORYZALIA sudėtis

· Vienoje dengtoje tabletėje yra šių veikliųjų medžiagų:
	Allium cepa
	3CH
	0,333 mg

	Belladonna
	3CH
	0,333 mg

	Sabadilla
	3CH
	0,333 mg

	Kalium bichromicum
	3CH
	0,333 mg

	Gelsemium
	3CH
	0,333 mg

	Pulsatilla
	3CH
	0,333 mg


-	Pagalbinės medžiagos. Tabletės branduolys: sacharozė, talkas, gumiarabikas, magnio stearatas. Tabletės dangalas: gumiarabikas, sacharozė, talkas, želatina, baltasis vaškas, karnaubo vaškas.

CORYZALIA išvaizda ir kiekis pakuotėje
Blizgančios, baltos, abipus išgaubtos dengtos tabletės.
PVC ir aliuminio folijos lizdinė plokštelė. Kartono dėžutėje yra 40 dengtų tablečių.

Rinkodaros teisės turėtojas ir gamintojas
BOIRON
2 avenue de l’Ouest Lyonnais
69510 Messimy
Prancūzija

Jeigu apie šį vaistą norite sužinoti daugiau, kreipkitės į vietinį rinkodaros teisės turėtojo atstovą.

	UAB „Miečys“
Masiuliškių g.15, Sutkūnai
76104 Šiaulių raj.
Tel. +37080012345




Šis pakuotės lapelis paskutinį kartą peržiūrėtas 2014-05-07


Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

